**Likumprojekta “Grozījumi likumā “Par nodokļu piemērošanu brīvostās un speciālajās ekonomiskajās zonās” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par nodokļu piemērošanu brīvostās un speciālajās ekonomiskajās zonās” (turpmāk – likumprojekts) izstrādāts, pamatojoties uz nepieciešamību pilnveidot spēkā esošā likuma “Par nodokļu piemērošanu brīvostās un speciālajās ekonomiskajās zonās” normas. Likumprojektā pārņemti atsevišķi nosacījumi no Eiropas Komisijas 2014. gada 17. jūnija Regulas Nr. 651/2014/ES, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), kas attiecas uz ieguldījumu aprēķinā ietveramajām attiecināmajām izmaksām kapitālsabiedrībām speciālajās ekonomiskajās zonās un licencētām kapitālsabiedrībām brīvostās. Likumprojekts spēkā stāsies 14 dienas pēc izsludināšanas. |

|  |
| --- |
| **I. Tiesību akta projekta izstrādes nepieciešamība**  |
| 1. | Pamatojums | Likumprojekts sākotnēji izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar Ministru kabineta 2017. gada 16. maija sēdes protokollēmuma Nr. 25 (36. §) “Informatīvais ziņojums “Par Rīcības plāna Latgales reģiona izaugsmei 2015. – 2017. gadam ieviešanu” 3. punktu, lai Latgales speciālajā ekonomiskajā zonā un Rēzeknes speciālajā ekonomiskajā zonā (turpmāk – SEZ) izveidotu atbalsta veidu jaunu darba vietu radīšanai. Likumprojekts ir izsludināts Valsts sekretāru sanāksmē (VSS – 213, 01.03.2018). Saistībā ar likumprojektu, ir izstrādāts un izsludināts Valsts sekretāru sanāksmē (turpmāk – VSS):1. likumprojekts “Grozījumi Latgales speciālās ekonomiskās zonas likumā” (VSS – 214, 01.03.2018);
2. likumprojekts “Grozījumi Rēzeknes speciālās ekonomiskās zonas likumā” (VSS – 319, 29.03.2018).

Minētie likumprojekti netika tālāk virzīti, ņemot vērā, ka netika atbalstīti plāna projektā “Rīcības plāns Latgales reģiona ekonomiskajai izaugsmei 2018. – 2021. gadam” (Ministru kabineta 2018. gada 18. septembra sēdes protokollēmums Nr. 43, 32.§) ietvertie pasākumi, kas attiecas uz likumprojektos ietvertajiem grozījumiem par atbalsta paplašināšanu speciālajās ekonomiskajās zonās Latgalē, paredzot nodokļu atvieglojumus par izmaksām darba spēka atalgojumā jaunām darba vietām.Vienlaicīgi Latgales SEZ ieviešanas procesā VARAM ir konstatējusi vairākas nepilnības likuma “Par nodokļu piemērošanu brīvostās un speciālajās ekonomiskajās zonās” normu piemērošanā, pastāvot interpretēšanas iespējām attiecībā uz atļaujas par tiesībām piemērot tiešo nodokļu atvieglojumus piešķiršanu, kā arī komercdarbības veikšanu Latgales SEZ teritorijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar VARAM 2019. gada 1. februāra rīkojumu Nr. 1–2/17 “Par darba grupas izveidi”) ir izveidota darba grupa ar VARAM, Finanšu ministrijas (turpmāk – FM), Valsts ieņēmumu dienesta un Latgales SEZ pārstāvjiem. Darba grupā ar padomdevēja tiesībām piedalās Satiksmes ministrijas un Tieslietu ministrijas pārstāvji (turpmāk – darba grupa). Darba grupas ietvaros ir izstrādāti:1. jauni priekšlikumi grozījumiem likuma normu pilnveidošanai;
2. jauns priekšlikums par enerģijas ražojošo iekārtu izmaksu ietveršanu ieguldījumu aprēķinā, nosakot izmaksas par attiecināmām izmaksām, ņemot vērā Eiropas Komisijas (turpmāk – Komisijas) sniegto skaidrojumu;
3. aktualizēts izsludinātā likumprojektā (VSS – 213, 01.03.2018) līdz šim ietvertais priekšlikums par ieguldījumu aprēķinā ietveramajām attiecināmajām izmaksām, tas ir, informācijas tehnoloģiju programmatūras iegādes izmaksām kapitālsabiedrībām SEZ un licencētām kapitālsabiedrībām brīvostās.

Galvenās darba grupas identificētās nepilnības likuma normu piemērošanā:**1. Atļaujas par tiesībām piemērot tiešo nodokļu atvieglojumus piemērošana.**Likuma “Par nodokļu piemērošanu brīvostās un speciālajās ekonomiskajās zonās” (turpmāk – likums) 5. panta otrā daļa noteic, ka:*(2) Atļauju par tiesībām piemērot tiešo nodokļu atvieglojumus var piešķirt zonas kapitālsabiedrībai vai licencētai kapitālsabiedrībai, kura atbilst abiem turpmāk minētajiem nosacījumiem:**1) atrodas speciālās ekonomiskās zonas vai brīvostas teritorijā;**2) veic komercdarbību tikai speciālās ekonomiskās zonas vai brīvostas teritorijā.**(4) Atļauju par tiesībām piemērot tiešo nodokļu atvieglojumus zonas pārvalde vai brīvostas pārvalde nepiešķir šādām kapitālsabiedrībām… (izslēgtās nozares).**(5) Ja kapitālsabiedrība darbojas gan šā panta ceturtajā daļā minētajās nozarēs, gan citās nozarēs, zonas pārvalde vai brīvostas pārvalde piešķir atļauju par tiesībām piemērot tiešo nodokļu atvieglojumus, ja kapitālsabiedrība skaidri nodala atbalstāmās nozares projekta īstenošanas finanšu plūsmas no citu darbības nozaru finanšu plūsmas ieguldījumu veikšanas laikā un visā nodokļu atvieglojumu piemērošanas periodā, līdz sasniegts piemērojamais maksimālais tiešo nodokļu atlaižu apmērs attiecībā pret uzkrāto ieguldījumu summu.*Ņemot vērā likumā ietverto iespēju nodalīt atbalstāmās nozares projekta īstenošanas finanšu plūsmu no izslēgto nozaru finanšu plūsmas un lai novērstu situāciju, kad Latgales SEZ teritorijā kapitālsabiedrība veic darbības, kas nav atbalstāmas, secināms, ka atļauju par tiesībām piemērot tiešo nodokļu atvieglojumus būtu jāpiešķir Latgales SEZ kapitālsabiedrībām tajās teritorijās, kurās atrodas atbalstāmās nozares. **2. Par komercdarbību Latgales SEZ teritorijā.** Latgales SEZ teritorijai piemīt īpaša specifika. Latgales plānošanas reģiona ietilpstošajās pašvaldībās nav noteikta teritorijas atrašanās vieta un platība, kurai var tikt piešķirts SEZ statuss – tā ir nosakāma atbilstoši plānotajam ieguldījumu projektam. Līdz ar to secināms, ka Latgales SEZ atļauju par tiesībām piemērot tiešo nodokļu atvieglojumus var piešķirt kapitālsabiedrībai, kas komercdarbību veic Latgales SEZ teritorijā, un tā ir kapitālsabiedrības plānotā ieguldījumu projekta īstenošanas vieta. Ievērojot likuma 5. panta otrajā daļā noteikto, ka kapitālsabiedrība veic komercdarbību tikai SEZ teritorijā, paliek spēkā nosacījums, ka Latgales SEZ kapitālsabiedrībai nav tiesību veikt komercdarbību ārpus Latgales reģiona teritorijas. Ņemot vērā, ka Latgales SEZ kapitālsabiedrībām ir iespējamas vairākas struktūrvienības, attiecīgi ir nepieciešams noteikt finanšu plūsmas nodalīšanas iespēju starp teritorijām Latgales reģionā, par kurām kapitālsabiedrībai ir piešķirta atļauja par tiesībām piemērot tiešo nodokļu atvieglojumus, no teritorijām, par kurām nav piešķirta atļauja par tiesībām piemērot tiešo nodokļu atvieglojumus, un tās nav iekļautas Latgales SEZ teritorijā.*Papildu informācija par likumprojekta pantiem:* **Par likumprojekta 1. pantu:**Likuma 1. panta otrās daļas 1. punkta “e” apakšpunkts ir papildināts, nosakot, ka Latgales SEZ pārvaldes speciālās ekonomiskās zonas kapitālsabiedrībai izsniegtā atļauja par tiesībām piemērot tiešo nodokļu atvieglojumus ir noteikta par Latgales SEZ teritorijā veiktajiem ieguldījumiem atbalstāmajās nozarēs. Saskaņā ar likuma “Par nodokļu piemērošanu brīvostās un speciālajās ekonomiskajās zonās” 1. panta otrās daļas 12. punktā sniegto definējumu, šobrīd ir atbalstāmi tikai materiālie ieguldījumi (ēkas, būves, iekārtas un tehnika) un nemateriālie ieguldījumi (izmaksas patentu iegūšanai un tehnoloģiju apgūšanai). Tomēr Eiropas Savienības (turpmāk – ES) normatīvais regulējums paredz plašākas atbalsta iespējas attiecībā uz ieguldījumu aprēķinā ietveramajām attiecināmajām izmaksām. Priekšlikumu ir izteikušas vairākas SEZ kapitālsabiedrības, kuru ieguldījumu projektos ir plānotas šādas attiecināmās izmaksas.**Informācijas tehnoloģiju programmatūras iegādes izmaksas** ir ietvertas likumprojekta 1. pantā pie nemateriālajiem aktīviem. Informācijas tehnoloģiju programmatūras iegādes izmaksu gadījumu nosaka Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. panta 8. punktā minētie nosacījumi. Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 30. punkta definīcija noteic, ka “nemateriālie aktīvi” ir aktīvi, kas nav konkretizēti fiziskā vai finanšu formā, piemēram, patenti, licences, zinātība vai cits intelektuālais īpašums””. Tie ir doti kā piemēri iespējamajām nemateriālo aktīvu izmaksu pozīcijām, nenosakot ierobežojumus attiecībā uz citām iespējamajām nemateriālo aktīvu izmaksu pozīcijām. Līdz ar to atbalsta paplašināšana attiecībā uz papildus nemateriālo aktīvu izmaksu pozīcijām ir pieļaujama, ja tiek ievēroti Komisijas regulas Nr. 651/2014, 14. panta 8. punkta nosacījumi. Lai spēkā esošo Latvijas normatīvo regulējumu paplašinātu, ir nepieciešami grozījumi likumā, nodrošinot Komisijas regulas Nr. 651/2014 14. panta 8. punkta prasības. Likumā pie zonas kapitālsabiedrības vai brīvostas licencētas kapitālsabiedrības veiktā ieguldījuma aprēķina ir nosakāmas tajā skaitā izmaksas, kas ir saistītas ar informācijas tehnoloģiju programmatūru, ietverot tās nemateriālajos aktīvos (pamatlīdzekļos). Lai izmaksas uzskatītu par attiecināmām, starp programmatūras un attiecīgā ieguldījuma projekta mērķiem ir jābūt saistībai, piemēram, informācijas tehnoloģiju programmatūra ir nepieciešama kādu ražošanas produktu automatizācijai. Informācijas tehnoloģiju programmatūra pieskaitāma pie “licences”. **Enerģijas ražojošo iekārtu izmaksas ir jauns priekšlikums**. Sākotnējā izsludinātā likumprojekta (VSS – 213, 01.03.2018) izstrādes gaitā radās diskusija par iespēju kapitālsabiedrībām saņemt atbalstu par ieguldījumiem saistībā ar enerģijas ražošanu uzņēmuma vajadzībām (pašpatēriņam), ko nodrošina enerģijas ražojošās iekārtas,piemēram, ražošanas ēkā nepieciešamā apkures sistēma un apkures katls. Priekšlikumu ir izteikušas vairākas SEZ kapitālsabiedrības, kuru ieguldījumu projektos ir plānota enerģijas ražojošo iekārtu iegāde. Saskaņā ar likuma 5. panta ceturtās daļas 8. punktu atļauju par tiesībām piemērot tiešo nodokļu atvieglojumus zonas pārvalde vai brīvostas pārvalde nepiešķir šādām kapitālsabiedrībām: *“8) Komisijas regulas Nr.* [*651/2014*](http://eur-lex.europa.eu/eli/reg/2014/651/oj/?locale=LV) *13. panta “b” apakšpunktā minētās enerģijas ražošanas un sadales nozares kapitālsabiedrībām un Komisijas regulas Nr.* [*651/2014*](http://eur-lex.europa.eu/eli/reg/2014/651/oj/?locale=LV) *2. panta 130. punktā minētajai energoinfrastruktūrai.”.*Savukārt Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 13. panta “b” apakšpunktsnoteic, ka “reģionālās atbalsta darbības joma netiek piemērota atbalstam enerģijas ražošanai, sadalei un infrastruktūrai”, un minētās regulas 2. panta 130. punktā ir sniegts definīcijas “energoinfrastruktūra” izklāsts – *“jebkāds materiālais aprīkojums vai objekts, kas atrodas Savienībā vai savieno Savienību ar vienu vai vairākām trešām valstīm un ietilpst kādā no šīm kategorijām:*1. *attiecībā uz elektroenerģiju:*
2. *pārvades infrastruktūra, kā definēts 2. panta 3. punktā 2009. gada 13. jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu’*
3. *sadales infrastruktūra, kā definēts Direktīvas 2009/72/EK 2. panta 5. punktā*
4. *elektroenerģijas akumulācija, ko definē kā objektus, kurus izmanto elektroenerģijas pastāvīgai vai pagaidu akumulēšanai virszemes vai pazemes infrastruktūras objektos vai ģeoloģiskos objektos, ja tie ir tieši pieslēgti augstsprieguma elektropārvades līnijām, kas projektētas 110 kV vai augstākam spriegumam*
5. *jebkāds aprīkojums vai iekārta, kas ir būtiska, lai i) līdz iii) punktā minētās sistēmas būtu ekspluatācijā drošas, neapdraudētas un efektīvas, tostarp aizsardzības, uzraudzības un vadības sistēmas visiem sprieguma līmeņiem un apakšstacijām; un;*
6. *viedtīkls, ko definē kā jebkādu aprīkojumu, līniju, kabeli vai iekārtu gan pārvades, gan zema un vidēja sprieguma sadales līniju līmenī, kura funkcija ir divpusēja digitāla komunikācija reāllaikā vai tuvu tam, interaktīvs un intelektisks elektroenerģijas ražošanas, pārvades, sadales un patēriņa monitorings un vadība elektrotīklā, lai izveidotu tīklu, kurā efektīvi integrētas visu tam pieslēgto lietotāju – ražotāju, patērētāju un lietotāju, kas vienlaikus ir ražotāji un patērētāji, – ieradumi un rīcība nolūkā nodrošināt ekonomiski izdevīgu un ilgtspējīgu elektroenerģijas sistēmu, ko raksturo mazi zudumi, augsta kvalitāte, piegādes drošība un lietošanas drošums;*

|  |  |
| --- | --- |
|  | 1. *attiecībā uz gāzi:*
 |

1. *dabasgāzes un biogāzes pārvades un sadales cauruļvadi, kas ir daļa no tīkla, izņemot augstspiediena cauruļvadus, kurus izmanto dabasgāzes sadalei izpētes un ieguves vietās*
2. *pazemes krātuves, kas savienotas ar i) punktā minētajiem augstspiediena gāzes cauruļvadiem*
3. *sašķidrinātas dabasgāzes vai saspiestas dabasgāzes pieņemšanas, uzglabāšanas un regazifikācijas vai dekompresijas objekti; un*
4. *jebkāds aprīkojums vai iekārta, kas ir būtiska, lai sistēma būtu ekspluatācijā droša, neapdraudēta un efektīva vai lai nodrošinātu divvirzienu plūsmas jaudu, tostarp kompresoru stacijas;*
5. *attiecībā uz naftu:*

|  |  |  |  |
| --- | --- | --- | --- |
|  | 1. *jēlnaftas transportēšanas cauruļvadi;*
2. *sūknēšanas stacijas un tilpnes, kas nepieciešamas jēlnaftas cauruļvadu ekspluatācijai; un*
3. *jebkāds aprīkojums vai iekārta, kas ir būtiska, lai attiecīgā sistēma darbotos pareizi, neapdraudēti un efektīvi, tostarp aizsardzības, uzraudzības un vadības sistēmas un reversās plūsmas ierīces.*

|  |  |
| --- | --- |
|  |  |

 |

1. *attiecībā uz CO2: cauruļvadu tīkli, tostarp saistītās kompresijas stacijas, CO2 transportēšanai uz uzglabāšanas vietām, lai iesūknētu CO2 piemērotos pazemes ģeoloģiskajos veidojumos pastāvīgai uzglabāšanai.”.*

|  |  |
| --- | --- |
|  |  |

Ņemot vērā, ka Komisijas regulā Nr.  [651/2014](http://eur-lex.europa.eu/eli/reg/2014/651/oj/?locale=LV) viennozīmīgi nav izklāstīts, vai enerģijas ražojošo iekārtu izmaksas ir uzskatāmas par attiecināmajām izmaksām, VARAM 06.03.2018 sagatavoja un nosūtīja jautājumu FM ievietošanai Komisijas administrētā tīmekļvietnē *EC Extranet Wiki*. Komisija 2018. gada 25. jūnijā ir sniegusi skaidrojumu. Ar enerģiju saistītās izmaksas var uzskatīt par attiecināmām reģionālā atbalsta izmaksām, izpildot šādus trīs kumulatīvos nosacījumus:1. enerģijas ražošana nav galvenais kopējā ieguldījuma projekta mērķis (nosacījums ir tāds, ka lielāko daļu izmaksu nav jāsaista ar enerģijas ražošanu);
2. enerģijas ražošanas jauda ir jāpielāgo uzņēmuma vajadzībām, tas ir, automātiskajam patēriņam, un tādējādi ne vairāk kā 20 procentus no plānotās saražotās enerģijas pieļauj pārdošanu, pamatojoties uz *ex – ante* analīzi;
3. attiecībā uz enerģijas avotu, vienīgi ir atbalstāmi ieguldījumi, kas ir tiesīgi saņemt atbalstu saskaņā ar valsts atbalsta noteikumiem enerģētikas jomā, piemēram, atjaunojamie enerģijas avoti vai augstas efektivitātes koģenerācija (izņemot, piemēram, dīzeļmotora dzinēji).

Balsoties uz Komisijas sniegto skaidrojumu, likumprojektā ir ietverti nosacījumi, kuriem īstenojoties enerģijas ražojošo iekārtu izmaksas ir nosakāmas par attiecināmajām izmaksām:1. ieguldījumu projekta galvenais mērķis nav vērsts uz enerģijas ražošanu un tirdzniecību;
2. sākotnējie ieguldījumi enerģijas ražojošās iekārtās ir plānoti mazākā apjomā attiecībā pret visiem veicamajiem sākotnējiem ieguldījumiem projekta ietvaros. Enerģijas ražojošo iekārtu izmaksas ir attiecināmas ne vairāk kā 30 procentu apmērā no kopējās ieguldījumu vērtības projektā.

Skaidrojam, ka 30 procentu ierobežojums ir noteikts, balstoties uz SEZ potenciālajiem ieguldījumu projektiem, kuros ir plānota enerģijas ražojošo iekārtu iegāde.**Tabula Nr. 1 “Piemērs enerģijas ražojošo iekārtu izmaksu attiecināšanai SEZ ieguldījumu projektā”**

|  |  |  |  |
| --- | --- | --- | --- |
| Ilgtermiņa materiālie ieguldījumi  | Plāns *euro* | Attiecināmās izmaksas % | Plānotais attiecināmo izmaksu ierobežojums  |
| **Granulu katls**  | 3 000 | 1,48 | nepārsniedz 30 % |
| **Šķeldošanas iekārta** | 200 000 | 99 | nav ierobežojumu |
| KOPĀ | 203 000 | 100.000 |   |

*Avots: VARAM veidota* Šajā gadījumā enerģijas ražojošo iekārtu izmaksas ir 1,48 % no kopējās ieguldījumu vērtības (203 000 *euro*), nepārsniedzot 30 procentuālo noteikto ierobežojumu.1. enerģija ir saražota zonas kapitālsabiedrības vai licencētas kapitālsabiedrības pašpatēriņam un enerģijas ražošanas jaudai ir jābūt pielāgotai zonas kapitālsabiedrības vai licencētas kapitālsabiedrības ražošanas vai pakalpojumu nodrošināšanai;
2. ieguldījumi ir attiecināmi uz atjaunojamiem enerģijas avotiem vai augstas efektivitātes koģenerācijā”.

**Par likumprojekta 2. pantu:**Likumprojektā ir noteikts, ka Latgales SEZ atļauju par tiesībām piemērot tiešo nodokļu atvieglojumus var piešķirt kapitālsabiedrībai, kas komercdarbību veic Latgales SEZ teritorijā un tā ir kapitālsabiedrības plānotā ieguldījumu projekta īstenošanas vieta. Vienlaicīgi ir noteikts nosacījums, ka kapitālsabiedrībai nav tiesību veikt komercdarbību ārpus Latgales reģiona teritorijas, ievērojot likuma 5. panta otrajā daļā noteikto, ka kapitālsabiedrība veic komercdarbību tikai SEZ teritorijā, tas ir, Latgales SEZ teritorijā.Papildus likumprojektā ir minēti nosacījumi, kas jāizpilda, ja Latgales SEZ kapitālsabiedrībai ir vairākas struktūrvienības. Kapitālsabiedrībai ir skaidri jānodala finanšu plūsma starp teritorijām Latgales reģionā, par kurām kapitālsabiedrībai ir piešķirta atļauja tiesībām piemērot tiešo nodokļu atvieglojumus, no teritorijām, par kurām nav piešķirta atļauja tiesībām piemērot tiešo nodokļu atvieglojumus, un tās nav iekļautas Latgales SEZ teritorijā. Papildus kapitālsabiedrībai ir jāizveido nodalīta finanšu plūsma attiecībā uz darbību, kas veikta Latgales SEZ atbalstāmajās nozarēs un pārējās struktūrvienībās Latgales reģiona teritorijā. Ņemot vērā, ka likuma 5. panta piektajā daļā ir lietots termins *“finanšu plūsma”*, un viennozīmīgi nav skaidra termina nozīme likuma izpratnē, likumprojektā ir ietverts skaidrojums terminam *“finanšu plūsma”*, kas attiecas uz visām kapitālsabiedrībām SEZ un licencētām kapitālsabiedrībām brīvostās. *“Finanšu plūsma šā likuma izpratnē ir saimniecisko darījumu izmaksu un ieņēmumu plūsma, kurā nodala zonas kapitālsabiedrības vai licencētas kapitālsabiedrības pamatdarbības, ieguldīšanas darbības un finansēšanas darbības ieņēmumus un izdevumus atbalstāmajā nozarē no citu darbības nozaru kapitālsabiedrības ieņēmumiem un izdevumiem.”.* Termins “kapitālsabiedrības pamatdarbības, ieguldīšanas darbības un finansēšanas darbības ieņēmumi un izdevumi” ir norādīts kā piemērs par naudas plūsmu, ka tā sastāv no ienākošās naudas plūsmas, kas sadalās pamatdarbības naudas plūsma, ieguldīšanas naudas plūsma un finansēšanas darbības naudas plūsma (ienākošā un izejošā naudas plūsma). Skaidrojam, ka administrācijas izdevumus, kā arī dažādos ieņēmumus un izdevumus, kurus nevar tieši sadalīt starp kapitālsabiedrību un to struktūrvienību darbības nozarēm (piemēram, izdevumi, kas ir saistīti ar kapitālsabiedrības biroja darbības nodrošināšanu, administrācijas algas un sociālās izmaksas un citi), ir jāsadala proporcionāli katras nozares vidējam darbinieku skaitam.Vienlaicīgi, balsoties uz Komisijas sniegto skaidrojumu par enerģijas ražojošo iekārtu izmaksām, likumprojektā ir ietverti nosacījumi, kuriem īstenojoties enerģijas ražojošo iekārtu izmaksas ir nosakāmas par attiecināmajām izmaksām.**Par likumprojekta 3. pantu:**FM ar 2019. gada 15. aprīļa vēstuli Nr. 7-4/18/1772 “Par piemērojamiem pamatprincipiem komercdarbības atbalsta atgūšanā” informē valsts pārvaldes iestādes par to, ka ir publicēts un stājies spēkā ES Tiesas 2019. gada 5. marta spriedums lietā C‑349/17 *Eesti Pagar[[1]](#footnote-2)* par lūgumu sniegt prejudiciālu nolēmumu atbilstoši Līguma par ES darbību (turpmāk – LESD) 267. pantam tiesvedībā *Eesti Pagar AS* pret *Ettevõtluse Arendamise Sihtasutus, Majandus ‑ ja Kommunikatsiooniministeerium* (turpmāk – EST spriedums), kurā ES Tiesa skaidro komercdarbības atbalsta atgūšanas pamatprincipus.Spēkā esošais komercdarbības atbalsta kontroles regulējums noteic, ka gadījumos, kad EK pieņem lēmumu par nelikumīga komercdarbības atbalsta atgūšanu, atbalsta sniedzējam ir pienākums nodrošināt šī nelikumīgā komercdarbības atbalsta atgūšanu, ievērojot Komercdarbības atbalsta kontroles likuma 18. panta otrajā un trešajā daļā noteikto kārtību.No minētā EST sprieduma galvenokārt izriet, ka arī gadījumos, kad Komisija nav pieņēmusi lēmumu par komercdarbības atbalsta atgūšanu par ES dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot LESD 108. panta 3. punktā noteikto paziņošanas pienākumu un kuru piešķirot netika izpildīti komercdarbības atbalsta regulējuma (t.sk., Komisijas 2014. gada 17. jūnija regulas Nr. 651/2014/ES, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu) nosacījumi, ES dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. EST spriedumā skaidri secināts, ka no LESD 108. panta 3. punkta izriet arī tas, ka, atgūstot minēto komercdarbības atbalstu pēc savas iniciatīvas, ES dalībvalsts iestādei (atbalsta sniedzējam) ir jāpieprasa no šī atbalsta saņēmēja procenti atbilstoši piemērojamo valsts tiesību normām. EST spriedumā ir noteikts, ka LESD 108. panta 3. punktā ietverta prasība nodrošināt visa nelikumīgā atbalsta atgūšana un lai līdz ar minēto tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū.Līdz ar to likumprojekta ietvaros ir izvērtēta nepieciešamība veikt grozījumus likumā attiecībā uz korektu nelikumīga komercdarbības atbalsta atgūšanu kopā ar procentiem, attiecīgi precizējot likuma 8. panta piekto daļu, papildot ar 5.1 daļu un precizējot septīto daļu. Ja atbilstoši likumprojekta 8. pantam, ar kuru izteikta 5.1 daļā noteiktā kārtība, nav iespējams noteikt procentus, procenti būtu nosakāmi, piemērojot Komisijas tīmekļa vietnē [[2]](#footnote-3) publicētās likmes, kas noteiktas, pamatojoties uz *Komisijas 2008. gada 1. jūlija paziņojumā par atsauces likmes un diskonta likmes noteikšanas metodes pārskatīšanu* (2008/C 14/02) noteikto.**Par likumprojekta 4. pantu:**Likumprojekta 4. pants ir izstrādāts, lai nodrošinātu likuma normu korektu interpretāciju. Ņemot vērā, ka saskaņā ar Komisijas regulas Nr. 651/2014 2. panta 52. punktu *“liels ieguldījumu projekts”* ir tādi sākotnējie ieguldījumi ar attaisnotajām izmaksām, kas pārsniedz 50 milj. *euro*, likuma 8.1panta pirmajā daļā aizstāti vārdi *“plānotais ieguldījumu projekts”* ar vārdiem “attiecināmās izmaksas”.Lai nodrošinātu likuma 8.1panta otrās daļas atbilstību Komisijas regulas Nr. 651/2014 14. panta 13. punktam, likuma 8.1panta otrā daļa izteikta šādā redakcijā: *“Nosakot plānotā ieguldījumu projekta apmēru un pieļaujamos procentus nodokļu atvieglojumu piemērošanai, ņem vērā visus kapitālsabiedrības (grupas līmenī) sākotnējos ieguldījumus, kurus kapitālsabiedrība ir sākusi triju gadu laikā no dienas, kad sākti darbi pie jaunā sākotnējā ieguldījuma, kuri veikti tajā pašā statistiski teritoriālo vienību klasifikācijas (NUTS) III līmeņa reģionā (vienots ieguldījumu projekts), kuru veikšanai kapitālsabiedrība saņēmusi vai plāno saņemt atbalstu. Nosakot visu sākotnējo ieguldījumu apmēru, ņem vērā faktiski veiktos sākotnējos ieguldījumus un attiecīgajos projektos paredzētos, bet vēl neveiktos ieguldījumus.”***Par likumprojekta 5. pantu:**Likuma pārejas noteikumi ir papildināti ar 19. punktu, nosakot, ka grozījumi likuma 5. panta otrās daļas 2. punktā par tiesībām kapitālsabiedrībām veikt darbību Latgales reģionā tiek piemēroti darbībai, kas uzsākta no 2020. gada 1. janvāra, un par kuru kapitālsabiedrība sniegusi informāciju Latgales SEZ pārvaldei. Secīgi – arī VARAM izstrādātajā likumprojektā “Grozījumi Latgales speciālās ekonomiskās zonas likumā” (VSS – 214, 01.03.2018) ir ietverta atsauce uz likuma 5. panta otrās daļas 2. punktu, nosakot, ka ne vēlāk kā piecas (5) dienas pirms darbības uzsākšanas Latgales reģionā par minēto darbību kapitālsabiedrība sniedz informāciju Latgales SEZ pārvaldei. |
| 3. | Projekta izstrādē iesaistītās institūcijas un publiskās personas kapitālsabiedrības | VARAM izveidotās darba grupas pārstāvji (VARAM 2019. gada 1. februāra rīkojums Nr. 1–2/17 “Par darba grupas izveidi”). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SEZ kapitālsabiedrības un brīvostu licencētās kapitālsabiedrības un pašvaldības, kuru teritorijā darbojas šādas kapitālsabiedrības.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies kapitālsabiedrībām SEZ un brīvostu teritorijās, aizpildot iesniedzamos dokumentus (*ja attiecināms* – ieguldījumu aprēķinā būs nepieciešams pieskaitīt papildu attiecināmās izmaksas, kas noteiktas likumprojektā) saskaņā ar Ministru kabineta 2015. gada 24. februāra noteikumiem Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību”. |
| 3. | Administratīvo izmaksu monetārs novērtējums | Administratīvās izmaksas precīzi nav aprēķināmas. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | -10 725 000 | 0 | -11 797 500 | - 1 000 000 | -12 977 250 | - 1 000 000 | - 14 274 975 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | -10 725 000 | 0 | -11 797 500 | - 1 000 000 | -12 977 250 | - 1 000 000 | - 14 274 975 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. paš-valdību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamat-budžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. paš-valdību budžets | 0 | 0 | 0 | 0 | 0 | 0 | 0 |
| 3. Finan-siālā ietekme | -10 725 000 | 0 | -11 797 500 | - 1 000 000 | -12 977 250 | - 1 000 000 | - 14 274 975 |
| 3.1. valsts pamat-budžets | -10 725 000 | 0 | -11 797 500 | - 1 000 000 | -12 977 250 | - 1 000 000 | - 14 274 975 |
| 3.2.speciālais budžets | 0 | 0 | 0 | 0 | 0 | 0 | 0 |
| 3.3. paš-valdību budžets | 0 | 0 | 0 | 0 | 0 | 0 | 0 |
| 4. Finan-šu līdzekļi papildu izdevumu finan-sēšanai (kompen-sējošu izdevumu samazin-ājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamat-budžets | 0 | 0 | 0 | 0 |
| 5.2. spec-iālais budžets | 0 | 0 | 0 | 0 |
| 5.3. pašval-dību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Esošā situācija norāda, ka nodokļu atlaidēm SEZ un brīvostās ir negatīva ietekme uz valsts budžeta ieņēmumiem vidēja termiņa budžeta ietvarā. Saskaņā ar 2017. gada 24. maija Ministru kabineta rīkojuma Nr. 245 “[Par Valsts nodokļu politikas pamatnostādnēm 2018. – 2021. gadam](https://www.vestnesis.lv/op/2017/105.3)” pielikumu “Esošās situācijas raksturojums”, ir norādīts uzņēmumu ienākuma nodokļa (turpmāk – UIN) reformas fiskālais ietekmes aprēķins. Attiecībā par nodokļu atlaidi SEZ atbalstāmo investīciju projektiem un SEZ vai brīvostās, 2019. gadā tiek prognozēta: 10,8 milj. *euro*, 2020. gadā prognozēta: 11,9 milj. *euro* un 2021. gadā prognozēta: 13,1 milj. *euro* attiecībā pret UIN ieņēmumu prognozi (298.lpp). Līdz ar to secināms, ka likumprojektam būs negatīva ietekme uz ieņēmumiem vidēja termiņa budžeta ietvarā (aprēķins ir sniegts tabulas Nr. 1 ailē “Nodokļu atlaide SEZ vai brīvostās ar jaunajām attiecināmajām izmaksām *(milj. euro))*.Taču ilgtermiņā negatīvā ietekme tiks kompensēta ar SEZ vai brīvostu kapitālsabiedrības radītajiem ieguldījumiem. Atbalstu, ko kapitālsabiedrības saņems nodokļu atlaidēs, realizējot ieguldījumu projektus, ieguldīs turpmākās kapitālsabiedrības attīstībā.Tādējādi tas labvēlīgi ietekmēs ne tikai kapitālsabiedrības turpmāko izaugsmi, bet arī pašvaldību kopumā, jo tas ļaus kapitālsabiedrībai ne tikai saglabāt esošās darba vietas, bet radīt vēl jaunas darba vietas, līdz ar to veicinot sociālo labklājību un radot ieņēmumus valsts un pašvaldību budžetos. **Tabula Nr. 2 “Nodokļu atlaides SEZ vai brīvostās, tajā skaitā nodokļa atlaides ar likumprojektā ietvertajām jaunajām attiecināmajām izmaksām”**

|  |  |  |
| --- | --- | --- |
| Gads | Nodokļu atlaide SEZ vai brīvostās *(milj. euro)* | Nodokļu atlaide SEZ vai brīvostās ar jaunajām attiecināmajām izmaksām *(milj. euro)* |
| 2019 | 10725 000 | Neattiecas |
| 2020 | 11797 500 | 12 797 500 |
| 2021 | 12977 250 | 13 977 250 |
| 2022 | 14274 975 | 15 274 975 |

*Avots: VARAM veidota, ņemot vērā Ministru kabineta 2017. gada 24. maija rīkojuma Nr. 245 “*[*Par Valsts nodokļu politikas pamatnostādnēm 2018. – 2021. gadam*](https://www.vestnesis.lv/op/2017/105.3)*” pielikumus.*Saskaņā ar FM sniegto informāciju par pašreizējo situāciju un prognozēm nodokļu atlaide SEZ vai brīvostās tabulā Nr. 1 ir aprēķināta, ņemot vērā pieauguma tendenci 10 procenti (pret iepriekšējo gadu). Attiecībā uz likumprojektā paredzēto atbalstu tabulā Nr. 3 “Provizoriskais ieguldījumu projektu skaits SEZ un brīvostās ar likumprojektā paredzēto atbalstu” ir norādīts iespējamais jaunais attiecināmo izmaksu apmērs kapitālsabiedrību ieguldījumu projektos.**Tabula Nr. 3 “Provizoriskais ieguldījumu projektu skaits SEZ un brīvostās (turpmāk - BO) ar likumprojektā paredzēto atbalstu”**

|  |  |  |  |
| --- | --- | --- | --- |
| SEZ vai brīvostas nosaukums | Provizoriskais ieguldījumu projektu, kuros plānots jaunais atbalsts, skaits | Provizoriskais ieguldījumu projektu kopējais apjoms, *euro* | 30 % jaunās attiecināmās izmaksas no kopējām ieguldījuma projekta izmaksām, *euro* |
| Latgales SEZ | 2 | 200 000 | 60 000 |
| Rēzeknes SEZ  | 2 | 500 000 | 150 000 |
| Liepājas SEZ | 2 | 250 000 | 75 000 |
| Rīgas BO | 1 | 1000 000 | 300 000 |
| Ventspils BO | 1 | 1500 000 | 450 000 |
| **Kopā:**  | **8** | **3450 000** | **1035 000** |

*Avots: VARAM veidota.*Ņemot vērā, ka no 2020. gada tiek plānoti ieguldījumu projekti, ar kuriem kapitālsabiedrības varēs saņemt nodokļu atlaides, tajā skaitā arī par likumprojektā noteiktajām attiecināmajām izmaksām, tiek prognozēts, ka jauno attiecināmo izmaksu apmērs, par kurām varēs saņemt nodokļu atlaides, būs aptuveni viens (1) milj. *euro* (katru gadu). Līdz ar to 2020. gadā un turpmākajos gados nodokļa atlaidei ir pieskaitīts viens (1) milj. *euro* apmērs (piemēram, 2020. gadā 11797 500 *euro* + 1 000000 *euro* = 12 797500 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita infor-mācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts ir saistīts ar VARAM izstrādāto likumprojektu “Grozījumi Latgales speciālās ekonomiskās zonas likumā” (VSS – 214, 01.03.2018). Likumprojektu plānots virzīt izskatīšanai Latvijas Republikas Saeimā vienlaikus ar likumprojektu “Grozījumi Latgales speciālās ekonomiskās zonas likumā” (VSS – 214, 01.03.2018). |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV) |
| 2. | Citas starptautiskās saistības | Projekts šo jomu neskar. |
| 3. | Cita informācija | Ar likumprojektu plānots panākt Latvijas normatīvā regulējuma atbilstību secinājumiem un apsvērumiem, kas izriet no ES Tiesas 2019. gada 5. marta spriedumā lietā C‑349/17 *Eesti Pagar*. |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. panta 8. punkts | Likumprojekta 1. pants, kurā tiek minētas nemateriālo aktīvu izmaksas kā informācijas tehnoloģiju programmatūras iegādes izmaksas.  | Latvijas normatīvajā regulējumā tiek paredzēts noteikt nemateriālo aktīvu izmaksas kā informācijas tehnoloģiju programmatūras iegādes izmaksas saskaņā ar Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. panta 8. punktu | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Komisija 2018. gada 25. jūnijā tīmekļvietnē *EC Extranet Wiki* ir sniegusi skaidrojumu par enerģijas ražojošo iekārtu izmaksu attiecināmību, kas ņemts vērā, likumprojektā ietverot nosacījumus.Likumprojekts izstrādāts saskaņā ar ES Tiesas 2019. gada 5. marta spriedumā lietā C‑349/17 *Eesti Pagar* izdarītajiem secinājumiem un apsvērumiem. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai tika dota iespēja līdzdarboties sākotnējā likumprojekta izstrādē, rakstiski sniedzot viedokli par likumprojektu tā izstrādes stadijā pēc likumprojekta publicēšanas VARAM tīmekļvietnes sadaļā “Sabiedrības līdzdalība” laika periodā no 2017. gada 13. decembra līdz 2017. gada 22. decembrim.Ņemot vērā, ka šajā likumprojektā ir ietverti priekšlikumi par informācijas tehnoloģiju programmatūras iegādes izmaksām no sākotnējā izsludinātā likumprojekta (VSS – 213, 01.03.2018), atkārtots sabiedrības līdzdalības process netika organizēts. Par likumprojektu iesniegtie priekšlikumi tika izskatīti VARAM darba grupā. |
| 2. | Sabiedrības līdzdalība projekta izstrādē | VARAM darba grupas sēdes notika 2019. gada 12. februārī un 2019. gada 22. martā, kurās tika apspriesti priekšlikumi, kuri ņemti vērā, izstrādājot šo likumprojektu. |
| 3. | Sabiedrības līdzdalības rezultāti | Nav saņemts sabiedrības viedoklis par izsludināto likumprojektu (VSS – 213, 01.03.2018). Atzinumi par sākotnējo likumprojektu ir saņemti no institūcijām, ar kurām ir noteikta obligāta likumprojekta saskaņošana.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SEZ pārvaldes un brīvostu pārvaldes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likumprojekts ir piemērojams un īstenojams esošo valsts budžeta līdzekļu ietvaros, un likumprojekta izpilde nav saistīta ar jaunu institūciju izveidi, esošo institūciju likvidēšanu vai reorganizāciju. |
| 3. | Cita informācija | Nav |

Vides aizsardzības un reģionālās

attīstības ministrs Juris Pūce

Kamoliņa 66016763

Maija.Kamolina@varam.gov.lv

1. Spriedums pieejams tiešsaistē latviešu valodā: <http://curia.europa.eu/juris/document/document.jsf;jsessionid=776CCFF8EC8BDFDF1BD642661BE53399?text=&docid=211287&pageIndex=0&doclang=LV&mode=lst&dir=&occ=first&part=1&cid=328249> [↑](#footnote-ref-2)
2. Skat. <http://ec.europa.eu/competition/state_aid/legislation/reference_rates.html> [↑](#footnote-ref-3)